Liguria Ancheu: l’invexendo di figeu de Vobietta in diretta da neuv’oe de seia
ZENA – Dòppo a pontâ in esterna a-o Santoaio da Goardia de venerdì pasòu, Liguria Ancheu a torna in studio e in diretta, a neuv’oe de seia in sce Primocanale e primocanale.it, a riproponn-e ’na seiann-a dedicâ a-e neuve generaçioin. Òspiti saian i figeu da Valadda do Screivia co-a prezensa de ’n zoeno de Savignon, di doî gardetti de Vobietta, za protagonisti in pasòu, e de ’n esperto conoscitô do seu paize d’òrigine ch’o ne contiâ segretti e tradiçioin ligæ sorviatutto a-o mondo agricolo.
O tutto con l’inmancabile prezensa do profesô Franco Bampi che staseia o parliâ da neuva iniçiativa de Primocanale, o blog tutto in zeneize prezente in sciô scito in graddo de fâ anâ avanti a trasmiscion pe tutta a setemann-a.
Pò-u publico da caza a poscibilitæ de parteçipâ a-a diretta co-e mail a zeneize@primocanale.it e co-o numero verde 800640771.
2 Commenti
-
Un cao saluo da l’Olanda e un ben vegnuo a-o blog! Son seguo o saiâ un gran successo perché a pascion pe o Zeneize a l’é grandiscima. Ve leziô con gran piaxei e ve sciviô.
Alegri!
Mauro
-
Figgeu, scrivei un pittin quarcosa in Zeneise!!!! Emmo a fortunn-a de aveighe o professô co l’a trovou a scito, o ne mostra e o ne da e drïte, cose voemo de ciú? Alegri!
lij_Latn lij_Latn lij_Latn lij_Latn srd_Latn unk lij_Latn kea_Latn vec_Latn unk lij_Latn